**Boeing CST-100 Starliner** er en type gjenbrukbart romfartøy som produseres av Boeing til bruk i det amerikanske Commercial Crew Program. Romfartøyet er en romkapsel med en diameter på 4,56 meter og plass til et mannskap på inntil syv romfarere. Kapselen er konstruert for å kunne holde seg i bane i maksimalt syv måneder, og hver skal kunne brukes i inntil ti romferder.

CST-100 Starliner er kompatibelt med fire ulike bæreraketter: Atlas V, Delta IV, Falcon 9 og Vulcan Centaur.

Ferder
------

Starliner fotografert fra ISS under testferden OFT-2
Testprogrammet inkluderer tre romferder, hvorav de to første var ubemannede. De to første ferdene brukte Atlas V som bærerakett. Testferdene bruker oppskytingskompleks 41 ved Cape Canaveral Space Force Station i Florida.

Den første (OFT-1 - Orbital Flight Test 1) romferden var en ubemannet testferd i desember 2019. Oppskytingen gikk fint, men feil i ferd-klokken gjorde at romfartøyet fikk en unormal bane, og sammenkoblingen med den internasjonale romstasjonen ISS ble kansellert. Romkapselen landet trygt ved White Sands Space Harbor i New Mexico, og ble dermed den første amerikanske romkapselen som gjennomførte en fallskjermlanding på land i stedet for i sjøen.

Den andre testferden (OFT-2) i mai 2022 var også ubemannet, og denne gangen lyktes det å foreta en sammenkobling med ISS. Både NASA og Boeing betegnet testferden som en suksess.

Den første bemannede ferden (CFT - Crew Flight Test) skal også til den internasjonale romstasjonen, og er planlagt gjennomført i februar 2023. Romkapselen skal ha en besetning på to under denne test-ferden, og de skal etter planen oppholde seg i åtte døgn på romstasjonen før de returnerer.

Se også
-------

* Boeing X-37

Referanser
----------

1. ↑  «Boeing Submits Proposal for NASA Commercial Crew Transport System» **(engelsk)**. Boeing. 23. september 2009. Arkivert fra originalen 11. april 2021. Besøkt 21. juli 2021.
2. ↑  «CST-100 Starliner» **(engelsk)**. Boeing. Besøkt 2. november 2022.
3. ↑  Boeing: Boeing Starliner Completes First Orbital Flight Test with Successful Landing (publisert 22. desember 2019) Besøkt 2. november 2022
4. ↑  Spacenews: Starliner concludes OFT-2 test flight with landing in New Mexico (av Jeff Foust, 25. mai 2022) Besøkt 2. november 2022
5. ↑  NASA Blogs: NASA, Boeing Prepare for Crew Flight Test (Danielle Sempsrott, publisert 26. august 2022) Besøkt 2. november 2022

Eksterne lenker
---------------

* Boeings offisielle nettsted for Starliner Besøkt 2. november 2022
* (en) Boeing Starliner – kategori av bilder, video eller lyd på Commons Rediger på Wikidata

| * v
* d
* r
Den internasjonale romstasjonen |
| --- |
| Moduler i bane | Zarja **·** Unity **·** Zvezda **·** Destiny **·** Quest **·** Pirs **·** Harmony **·** Columbus  **·** Kibō | ISS Patch |
| Andre komponenter | Integrated Truss Structure **·** Canadarm2 **·** Pressurized Mating Adapter **·** External Stowage Platforms **·** Dextre (SPDM) |
| Komponenter i jevnlig bruk | MPLM |
| Skal opp med romferge | Tranquility **·** Cupola **·** Docking Cargo Module **·** ExPRESS Logistics Carriers (Total 5) |
| Skal opp med Proton | MLM **·** ERA |
| Kansellerte moduler | Science Power Platform **·** Universal Docking Module |
| Romskip tilknyttet ISS | Romferge **·** Sojuz **·** Progress **·** H-II Transfer Vehicle **·** Automated Transfer Vehicle **·** SpaceX Dragon **·** K-1 **·** Orion **·** Starliner |